Foto’s: Walviskalf spoel uit op KZN-strandFoto: IPSS Rescue. ŉ Boggelrugwalvis het op Blythedale-strand in KwaZulu-Natal uitgespoel. Paul Herbst, woordvoerder van IPSS Rescue, het gesê dié walviskalf, wat sowat 5,5 m tot 6 m lank is, het Woensdag op die strand uitgespoel. “Volgens ŉ woordvoerder van die haaieraad was die walvis waarskynlik besig om na die Antarktiese gebied te migreer,” het Herbst gesê. Herbst het verduidelik dat walvisse na kouer water migreer om agter kosbronne aan te beweeg. “As die kalf te swak was om dié reis te voltooi, sou die ma die kalf agtergelaat het,” het hy gesê. Volgens hom is daar geen merke op die karkas gevind nie. Owerhede is tans op die toneel om die verwydering van die karkas te bespreek.